Imtella' Lulju 11, 2021 Fl-aħħar sigħat it-turiżmu spazjali kompla jingħata pass 'il quddiem bil-vjaġġ tal-biljunarju Sir Richard Branson, li permezz tal-vettura Virgin Galactic jidher li tela' madwar 85 kilometru. L-imprenditur Ingliż telaq minn New Mexico fl-Istati Uniti bil-vettura li ilha tkun żviluppata 17-il sena. Huwa, flimkien mal-ekwipaġġ, irnexxielu jinżel lura fid-dinja mingħajr problemi. Dan huwa l-ewwel vjaġġ ta' turizmu spazjali, bl-ispejjeż jitħallsu kollha minn Sir Richard. Is-suċċess ta' dan il-vjaġġ ser jara aktar minn 600 persuna jitilghu fl-ispazju li diga bbukkjaw is-siggu taghhom fuq il-vettura ghas-somma ta' 250,000 dollaru.